sv en da nl ca da sv de es da da da da da da sv da da da da da da da da de ru nb da da da en da da da da da de da da da da da da da da da da da da da nl da en da da es nl da
Ekspropriation: Ny juridisk afdækning sår tvivl om huslejeloft | EjendomDanmark
20.9.2022 08:00:00 CEST | EjendomDanmark
Torsdag kan politikerne vedtage et huslejeloft. En ny juridisk afdækning afslører dog, at der er en stor sandsynlighed for, at det vil være ekspropriation. Det må og skal føre til grundig refleksion på Christiansborg, mener EjendomDanmark.
Med høj hast har regeringen og dens støttepartier planer om at indføre et huslejeloft. Det skal efter planen færdigbehandles i Folketinget torsdag. Den forjagede proces har dog kun i ringe omfang givet mulighed for at undersøge alle juridiske og økonomiske effekter.
Nu viser en ny juridisk afdækning, at hvis politikerne indfører huslejeloftet i sin nuværende form, er der med stor sandsynlighed tale om ekspropriation:
”Det understøtter vores frygt for, at en lovproces i højeste gear ikke afdækker alt. Nu har vi så sikret, at spørgsmålet om ekspropriation er blevet besvaret mere grundigt. Så kan det ikke komme bag på nogen, hvis skatteborgerne ender med at modtage en regning i milliardklassen. Men det er vigtigt, at hver en sten er vendt før vedtagelsen,” siger EjendomDanmarks adm. direktør, Peter Stenholm.
Det er professor ved Københavns Universitet Peter Mortensen, der har gennemført den juridiske afdækning på vegne af EjendomDanmark. Han har fået et oplæg om at gennemgå lovudkastet – uden at konklusionen var givet på forhånd.
”Før domstolene har truffet en afgørelse, kan vi ikke konkludere noget endeligt. Men, nu har jeg afdækket spørgsmålet omkring Grundlovens § 73 ud fra forslaget, og det kan bestemt ikke udelukkes, at der er tale om ekspropriation,” siger Peter Mortensen.
Hele processen omkring et huslejeloft har været i et højt tempo. Blandt andet blev alle parter blot givet 66 timer og 16 minutter til at komme med en tilbagemelding på det første lovudkast. Det indeholdt ifølge EjendomDanmark mange udfordringer:
”Vi er ikke eksperter i grundloven, men vi er eksperter i vores medlemmer og deres forhold. Derfor kan vi også se, at forslaget negligerer den administrative byrde og ikke giver klare nok svar på ventilen for at bryde loftet. Sådan kan politikere ikke behandle en hel branche,” siger Peter Stenholm.
”Langt de fleste udlejere var i gang med at finde løsninger for de enkelte lejere, hvis der var plads i deres økonomi til det. Ingen udlejere har interesse i at miste gode lejere. Men vi er også i en tid, hvor alt stiger i pris, og det rammer os alle. For er det fair, at regeringen sender regningen direkte videre til en hel branche – og potentielt skatteborgerne?” siger han.
EjendomDanmark er undervejs kommet med flere løsningsforslag til, hvordan udfordringen kunne gribes an. For som det ser ud nu, rammer forslaget skævt:
”Hvis det virkelig handlede om at hjælpe de lejere, der er mest trængt på økonomien, så var boligstøtten det rette værktøj. Det er ikke dem, der får mest gavn af et loft,” siger Peter Stenholm.
Den juridiske afdækning er udarbejdet af Peter Mortensen på EjendomDanmarks foranledning. Den kan rekvireres ved kontakt.
+45 33 12 03 30https://ejd.dk/
EjendomDanmark er erhvervsorganisationen for ejere, udlejere og administratorer af fast ejendom i Danmark. Organisationen repræsenterer ca. 85 % af det professionelle ejendomsmarked, som understøtter flere end 130.000 arbejdspladser i Danmark og bidrager til BNP med 140 mia. kr. om året. Vores medlemmer er blandt andet pensionskasser, ejendomsselskaber, ejendomsadministratorer, grundejerforeninger, forsikringsselskaber og pengeinstitutter, fonde, advokater, ejendomsmæglere samt entreprenører, arkitekter og ingeniører.
Følg pressemeddelelser fra EjendomDanmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra EjendomDanmark
Huslejeloft en realitet: ”Loft er ikke skruet godt sammen”22.9.2022 11:50:17 CEST | Pressemeddelelse
EjendomDanmark ser med skepsis på det netop vedtagne huslejeloft. Den forjagede proces mangler fokus på de administrative byrder, og underkender branchens vilje til at søge løsninger med deres kunder. EjendomDanmark frygter, at det ikke løser lejernes problemer - og dermed øger konfliktniveauet på området.
Lovgivningsproces om huslejeloft under al kritik12.9.2022 11:39:24 CEST | Pressemeddelelse
Fra fredag eftermiddag til mandag morgen. Den tidsramme fik eksperter og parter til at komme med en tilbagemelding på udkastet til loven om huslejeloft. EjendomDanmark finder den proces uanstændig og med mangel på respekt for et kompliceret forslag med potentielt store konsekvenser.
Det danske lejemarked er fortsat præget af boligmangel8.9.2022 09:21:23 CEST | Pressemeddelelse
Der er fortsat mangel på lejeboliger over hele landet, viser en analyse fra EjendomDanmark. Derfor er det vigtigt, at der fokuseres på at skabe bedre rammer for flere boliger frem for at gøre det modsatte.
Huslejeloft: EjendomDanmark kritiserer forhastet lovproces7.9.2022 10:01:18 CEST | Pressemeddelelse
Det kommende huslejeloft skal hastebehandles. EjendomDanmark ser fortsat med stor bekymring på den valgte model – og også at lovgivningen skal hastes på plads, når der er så mange uklarheder.
EjendomDanmark om finanslovsudspil: ”Inflationen skal bekæmpes med velovervejede indgreb”31.8.2022 16:13:18 CEST | Pressemeddelelse
I finanslovsudspillet, der netop er blevet fremlagt, har regeringen ambitioner om at gennemføre en stram finanspolitik for at modvirke inflationen. EjendomDanmark bakker op om en stram økonomisk kurs for Danmark og advarer mod indgreb rettet mod bestemte områder.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022